2000/320/EY: Komission päätös, tehty 11 päivänä huhtikuuta 2000, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivin 66/404/ETY vaatimuksia (tiedoksiannettu numerolla K(2000) 951) (ETA:n kannalta merkityksellinen teksti)



Virallinen lehti nro L 108 , 05/05/2000 s. 0034 - 0035



Komission päätös, tehty 11 päivänä huhtikuuta 2000, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivin 66/404/ETY vaatimuksia (tiedoksiannettu numerolla K(2000) 951) (ETA:n kannalta merkityksellinen teksti) (2000/320/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsänviljelyaineiston pitämisestä kaupan annetun neuvoston direktiivin 66/404/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan, ottaa huomioon Ranskan esittämän pyynnön, sekä katsoo seuraavaa: (1) Liitteissä tarkoitettujen lajikkeiden viljelyaineiston tuotanto on Ranskassa tällä hetkellä riittämätöntä, ja tästä syystä direktiivin 66/404/ETY vaatimusten mukaista viljelyaineistoa ei ole tarpeisiin nähden riittävästi saatavilla. (2) Myöskään kolmannet maat eivät kykene toimittamaan riittävässä määrin kyseisten lajikkeiden viljelyaineistoa, jolla olisi samat takeet kuin yhteisössä tuotetulla viljelyaineistolla ja joka olisi edellä mainitun direktiivin säännösten mukaista. (3) Ranskalle olisi sen vuoksi annettava lupa hyväksyä rajoitetuksi ajaksi kyseisten lajikkeiden väljemmät vaatimukset täyttävän viljelyaineiston pitäminen kaupan direktiivin 66/404/ETY vaatimukset täyttävän viljelyaineiston puuttumisen korjaamiseksi. (4) Geneettisistä syistä viljelyaineisto on korjattava kyseisten lajikkeiden luontaiselta alkuperäalueelta, ja tämän aineiston tunnistettavuuden varmistamiseksi on tarpeen esittää parhaat mahdolliset takeet. (5) Lisäksi viljelyaineistoa voidaan pitää kaupan ainoastaan, jos siihen on liitetty asiakirja, jossa on tietyt tiedot kyseisestä viljelyaineistosta. (6) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Ranskalle annetaan lupa hyväksyä alueellaan sellaisten siementen, jotka eivät täytä direktiivissä 66/404/ETY säädettyjä lähtöisyyttä koskevia vaatimuksia, pitäminen kaupan liitteen mukaisesti sillä edellytyksellä, että esitetään 2 artiklassa säädetyt todisteet siementen lähtöpaikasta ja korkeudesta, jossa ne on korjattu. 2. Ranskalle annetaan lupa hyväksyä alueellaan edellä tarkoitetuista siemenistä yhteisössä tuotettujen taimien pitäminen kaupan. 2 artikla 1. Edellä 1 artiklan 1 kohdassa tarkoitettuja todisteita pidetään esitettyinä, jos viljelyaineisto kuuluu OECD:n (taloudellisen yhteistyön ja kehityksen järjestö) kansainväliseen kauppaan tarkoitetun metsänviljelyaineiston valvontaa koskevan järjestelmän luokkaan "tunnistettu viljelyaineisto" tai tämän järjestelmän muuhun luokkaan. 2. Jos 1 kohdassa tarkoitettua OECD-järjestelmää ei sovelleta viljelyaineiston lähtöpaikassa, hyväksytään muut viralliset perusteena olevat asiakirjat. 3. Jos virallisia perusteena olevia asiakirjoja ei voida esittää, jäsenvaltiot voivat hyväksyä muut epäviralliset asiakirjat. 3 artikla 1. Muille jäsenvaltioille kuin hakemuksen tehneelle jäsenvaltiolle annetaan niin ikään lupa hyväksyä alueellaan tässä päätöksessä tarkoitettujen siementen pitäminen kaupan liitteen edellytysten mukaisesti hakemuksen tehneen jäsenvaltion esittämiin tarkoituksiin. 2. Asianomaisten jäsenvaltioiden on annettava toisilleen 1 kohdan soveltamiseksi tarvittava hallinnollinen apu. Muiden jäsenvaltioiden on ilmoitettava hakijajäsenvaltiolle aikomuksestaan sallia tällaisen metsänviljelyaineiston kaupan pitäminen ennen kuin lupa voidaan myöntää. Hakijajäsenvaltio voi vastustaa luvan myöntämistä vain, jos koko tässä päätöksessä myönnetty määrä on jo jaettu. 4 artikla Edellä 1 artiklan 1 kohdassa säädetty lupa päättyy 30 päivänä marraskuuta 2000 siltä osin kuin se koskee metsänviljelyaineiston markkinoille saattamista ensimmäisen kerran. Sitä seuraavaa yhteisössä markkinoille saattamista koskeva lupa päättyy 31 päivänä joulukuuta 2002. 5 artikla Edellä 4 artiklassa tarkoitetun metsänviljelyaineiston ensimmäisen yhteisössä myyntiin saattamisen osalta Ranskan on annettava 1 päivään tammikuuta 2001 mennessä komissiolle tiedoksi väljemmät vaatimukset täyttävän aineiston määrät, jotka on hyväksytty kaupan pidettäviksi sen alueella tämän päätöksen mukaisesti. Komissio ilmoittaa tästä muille jäsenvaltioille. 6 artikla Tämä päätös on osoitettu kaikille jäsenvaltioille. Tehty Brysselissä 11 päivänä huhtikuuta 2000. Komission puolesta David Byrne Komission jäsen (1) EYVL L 125, 11.7.1966, s. 2326/66. Direktiivi kumottu 1 päivästä tammikuuta 2003 neuvoston direktiivillä 1999/105/EY (EYVL L 11, 15.1.1999, s. 17.) LIITE >TAULUKON PAIKKA>